钦定古今图书集成/明伦汇编/家范典/第012卷 > 狂夫之言 > 《养亲》
## 钦定古今图书集成/明伦汇编/家范典/第012卷 > 狂夫之言 > 《养亲》

往顾泾阳。泾凡两兄弟，与余同舟至檇李，因论事亲
若曾子可也何义。余曰：“此句真精神在《大学》如保赤
子心诚求之上。”又问曰：“此又是何义？”余曰：“大约父母
之于赤子，无有一件不可志的。人子报父母，却只养
口体，此心何安？即如曾子之养曾晳，比之三家村老
妪养儿，十分中尚不及一，所以仅称得个‘可’字。今人”
不必远法曾参，但去取法三家村老妪养儿，自然事
父母，不敢在口体上塞责矣。

“嗟乎！古人事亲，唯恐不成圣贤，今人事亲，唯恐不成
科第，是可谓养志乎？”曰：“父以此教之，子以此成之，如
何不是养志？但既得科第之后，亲老不能随子，十年
五年常不相见，即锦衣归省，内有妻孥，外有宾客，出
入匆匆，其捧觞上寿，开口而笑者，又能有几日？甚则
新庄故宅，父子各居，虽供养不缺，而饮食寒温，滋味”
咸酸之类，谁复为之点检？此无论养志，亦何曾叫得
“养口体？”市井负贩，父兄子弟，团圝一处，其饔飧无日
不相供，其痛痒无刻不相关。即口体之养未全，而养
志却无愧者。且寸薪粒米，皆从剜心沥血中来。如此
养父母，味虽苦而情则甘。冨贵家名曰“禄养”，而未能
必躬必亲。如此养父母，味虽甘而情“则苦。”呜呼！为人
子者，不唯不能养志，抑且不能养口体。非其忍心如
是，所谓“终身由之而不知”耳。虽然，亦却“科第”二字累
他一半，盖父母教之，而父母还以自累也。所以古来
圣贤，自曾子养志后，独推尹和靖母子为不可及